Jack Bauer
Jack Bauer ni jina la kutaja mhusika mkuu wa kipindi cha televisheni cha Kimarekani maarufu kama "24". Uhusika unachezwa na Kiefer Sutherland. Jack Bauer, amepata mafunzo makali na kufanya kazi katika viwango tofauti akiwa kama kachero wa serikali, ikiwemo na Jeshi la US - Delta Force, LAPD SWAT, CIA, na mwishoni katika Kitengo cha Kuzuia Ugaidi () cha Los Angeles.
Chris Tucker
Christopher Tucker (amezaliwa 31 Agosti, 1971) ni mwigazaji na mchekeshaji-wima kutoka nchini Marekani. Anafahamika zaidi kwa kucheza uhusika wa Smokey kwenye filamu ya "Friday" na kama Mpelelezi James Carter kwenye mfululizo wa filamu za "Rush Hour". Tucker amekuwa mtumbuizaji wa uchekeshaji-wima mara kwa mara kwenye Def Comedy Jam katika miaka ya 1990. Vilvile amepata kuonekana kwenye "The Fifth Element" ya Luc Besson, "Jackie Brown" ya Quentin Tarantino, "Silver Linings Playbook" ya David O. Russell na "Money Talks".